1913માં તેમણે અમેરિકાની બીજી મુલાકાત લીધી ત્યારે એકથી વધારે શહેરોમાં ફર્યા હતા. નોબેલ વિજેતા સાહિત્યકાર તરીકે તેમનું ઠેરઠેર ઉમળકાથી સ્વાગત પણ થયું હતું. નોબેલને કારણે મળેલી પ્રસિદ્ધને કારણે તેમણે હવે પશ્ચિમના દેશોમાં પોતાના પ્રવચનોની સિરિઝ માટે પણ પ્રવાસ કરવાનું શરૂ કર્યું હતું. પ્રવચનો સાથે તેઓ શાંતિનિકેતન માટે ભંડોળ પણ ઊભું કરતા રહ્યા હતા. આ પ્રવાસો સાથે ક્યાંય હજી રાજકારણ ભળ્યું નહોતું, પણ બાદમાં રાજકીય બાબતોને કારણે પણ અમેરિકામાં ટાગોરનું નામ ચમક્યું હતું.